香港懲教博物館

香港懲教博物館（英文：Hong Kong Correctional Services Museum） 係香港懲教署嘅博物館，喺香港島南區嘅赤柱，鄰近懲教署職員訓練院，喺2002年11月正式開放。 簡介 香港懲教博物館樓高兩層，座落喺赤柱懲教署職員訓練院操場側邊，面積大概480平方米，藏品多達六百幾件。館裏面共設十間展覽室，一座模擬絞刑台同兩間模擬囚室。博物館頂部有模擬嘅監獄瞭望塔，以凸顯博物館嘅主題。博物館設有社區教育中心，介紹懲教署嘅懲教同更生計劃，並展示在囚人士嘅手工藝品。 主題 十間展覽室嘅主題分別係： 刑罰同監禁 監獄歷史同發展I 監獄歷史同發展II 監獄內貌 職員制服、徽章同裝備 越南船民 自製武器同違禁品 職員點滴 工業同職業訓練組 海外合作同交流 出面網頁 香港懲教博物館